Агульная выснова: уніфікацыю і збліжэнне заканадаўстваў неабходна працягнуць. Пры гэтым Аляксандр Лукашэнка прапанаваў выпрацаваць ідэалогію абароны і ўмацавання Саюзнай дзяржавы. І пачынаць лепш са зняцця бар’ераў ва ўзаемным гандлі, фарміравання адзінай прамысловай палітыкі і агульнага рынку: “Трэба аб’ядноўваць рэсурсы, каб супернічаць з замежнымі карпарацыямі ўнутры саюза, а затым пацясніць іх на знешніх рынках... Пакуль жа мы імкнёмся выжываць у адзіночку”. Гэтую ж тэму развіў і Уладзімір Пуцін: “Беларусь — наш важны эканамічны партнёр. На расійскі рынак ідзе палова ўсёй беларускай экспартнай прадукцыі. Але можа быць яшчэ больш. Неабходна пашырыць вытворчасць, у тым ліку пад патрэбы расійскага рынку”.